《题丘竹坡新第》
宋代·许棐

长安富贵海，十客九倦还。君去不著意，君归无愧颜。

旧圃一二不，新居十数间。花寻直树种，竹简斜枝删。

诗句满壁写，书编到处安。冬檐日春煖，夏户风昼寒。

不是时令舛，自缘心地宽。天下政多事，未须牢闭关。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。